Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: a 3.Kpt. [az életüktõl és szabadságuktól jogtalanul megfosztottak kárpótlásáról szóló 1992. évi XXXII. törvény]
Paragraph Index: 460

a 3.Kpt. [az életüktõl és szabadságuktól jogtalanul megfosztottak kárpótlásáról szóló 1992. évi XXXII. törvény] vizsgálata során rámutatott, hogy mivel az állam a múlt rendszerekben elkövetett személyi sérelemokozásokért a jogállami [A]lkotmányt megelõzõ idõre, visszamenõlegesen állapítja meg a kárpótlási kötelezettségét — éspedig úgy, hogy a kizárt, elévült és egyéb okból érvényesíthetetlen, illetõleg eredetileg nem is létezett jóvátételi igényeket a semmisségi törvényhozás során kilátásba helyezett kárpótlási kötelezettséggel közös nevezõre hozza — a kifogásolt törvénynek (3.Kpt.) meghatározó jogalapja a méltányosság. A személyi sérelemokozásokért járó kárpótlás ezért ex gratia jellegû, visszamenõleges és egységes jogalapot teremt a személyi sérelemokozások jóvátételére. Ez az egységes jogalap bizonyos személyi sérelemokozások ténye, függetlenül attól, hogy azokért járt-e eredetileg kárpótlás és az milyen okból volt érvényesíthetetlen, illetõleg hogy a sérelemokozás a semmisségi törvények hatálya alá esik-e vagy sem. [...] Amikor a 3.Kpt.-vel kapcsolatban — akár a jogosulti kört, akár a juttatás mértékét illetõen — a megkülönböztetés tilalma merül fel, akkor nem alapjogok, sõt meghatározóan nem is alanyi jogosultságok közötti megkülönböztetésrõl van szó, a megkülönböztetés a pozitív diszkrimináción belül marad, ezen belül vizsgálandó.” [46/2000. (XII. 14.) AB határozat, ABH 2000, 353., 360—362.] Az ex gratia juttatásoknál — így az R1.-ben szabályozott juttatás esetében is — a jogalkotót tehát széles körû mérlegelési jog illeti meg mind a jogosulti kör, mind a juttatás mértéke és egyéb jellemzõje meghatározása tekintetében,

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes